List č.: 001/050121-Čiž

V Bratislave dňa 05.01.2021

**Vec: Žiadosť o udelenie výnimky pri očkovaní**

Na základe Národnej stratégie očkovania proti ochoreniu COVID-19 v podmienkach Slovenskej republiky (ďalej len Stratégia) zverejnilo Ministerstvo zdravotníctva priebeh realizácie vakcinácie proti ochoreniu COVID-19, s cieľom poskytnúť osobnú ochranu jednotlivcom a súčasne budovať kolektívnu ochranu obyvateľstva.


Vakcinácia má prebiehať postupne na základe prioritizácie, pričom v tzv. 1. vlne majú byť pre rizikovosť svojho povolania zaočkovaní popri zdravotníkoch tiež zamestnanci domovov sociálnych služieb a terénni sociálni pracovníci. **V zmysle Stratégie majú byť v tzv. 1. vlne očkovania zahrnutí aj „Pracovníci inej**

**kritickej infraštruktúry (v možnom priamom kontakte s rizikovou populáciou)“.**

Cech profesionálov deratizácie, dezinfekcie a dezinsekcie (ďalej len Cech profesionálov DDD) ako reprezentant odborne spôsobilých osôb vykonávajúcich na základe živnostenského oprávnenia **odborné činnosti v oblasti deratizácie, dezinfekcie a dezinsekcie**, v úzkej súčinnosti so Slovenským živnostenským zväzom, reprezentatívnou záujmovou organizáciou živnostníkov a malých a stredných podnikateľov v SR,

týmto na základe splnenia podmienky priameho kontaktu s rizikovou populáciou pri výkone povolania, **žiadame o zaradenie odborne spôsobilých osôb pre výkon dezinfekcie do prvej vlny očkovania proti COVID-19 ako prioritizovanej skupiny, hneď za zdravotnícky personál, spolu so zamestnancami inej kritickej infraštruktúry.**

Odborne spôsobilé osoby v oblasti DDD v súčasnosti vykonávajú dezinfekcie pre zamedzenie šírenia ochorenia COVID-19 v rôznych rizikových lokalitách, v nemocniciach, v zariadeniach DSS, ale aj vo firmách, obytných domoch, potravinových predajniach, v škôlkach, školách a inde**.** Veľmi často pracujú v silne infekčnom prostredí a znižujú celkový infekčný tlak, čím významne prispievajú k ochrane verejného zdravia.



Vopred ďakujem za vybavenie tejto žiadosti a som s pozdravom,

Stanislav Čižmárik

Prezident SŽZ

Vážený pán hlavný hygienik SR

**PhDr. RNDr. MUDr. Ján Mikas, PhD., MPH**

**Úrad verejného zdravotníctva SR**

Trnavská cesta 52

826 45 Bratislava

Vážený pán riaditeľ

**PhDr.Tomáš Kúdela, MPH**

**Ministerstvo zdravotníctva SR**

Odbor verejného zdravia, skríningu a prevenciu

Limbová 2

837 52 Bratislava

Na vedomie: **Cech profesionálov DDD**